Ülo Varul
Ülo Varul (4. oktoober 1952 Tartu – 13. oktoober 2016) oli eesti korvpallur. Ta õppis aastatel 1967–1972 Tallinna Spordiinternaatkoolis ning Tallinna Ehitus- ja Mehaanikatehnikumis. Korvpalli hakkas mängima EPA Spordiklubis August Soku õpilasena. Võistles Eesti noorte ja juunioride koondises ning Kalevi duubelkoosseisus. Ta mängis aastatel 1974–1975 Tallinna Ehitajas ja 1975–1979 Tallinna Kalevis. Eesti koondisse kuulus ta 1972 ja 1975–1979. NSV Liidu meistersportlane 1977. Aastatel 1976, 1978 ja 1979 oli ta vaheltlõigetega Eesti liiga parim, korvisöötudega oli ta parim aastal 1979.